et en en en fr de da id da nb da da en en en da da da en en da en en da en en da en en da en da en en da en da en en
Var svanen et godt varsel? - Svanholm Cricketklub
Søndag d. 13. juni 2010 kl. 11:18 af Henrik Pfaff
Selv gamle folk på egnen kunne ikke mindes at have set en svane søge ned på en cricketbane og derefter stolpre rundt i fine leg i lang tid - aldeles uberørt af spillet. Men det skete på Svanholm Park lørdag - og det kan ikke være andet end et godt varsel for en klub med navnet Svanholm.
Når sandheden skal frem fieldede svanen dog ikke i fine leg i marken for 1. holdet mod Esbjerg, men derimod tog den del i løjerne under drengekampen på bane 2, hvor vi havde besøg af AB.
Svane i fine leg   -  Den sædvanlige hund, der løber ind over banen blev i drengekampen Svanholm-AB erstattet af en svane,
der fieldede for AB i fine leg. Selv gamle folk på cricketbanen mindedes ikke at have set noget lignende,
men det er vel ikke tilfældigt at en svane lander på Svanholms bane !!!!
Førsteholdet havde afbud fra brødrene Vestergård og den eksamenslæsende Ali Ahmed og det var tæt på afbud fra James Moniz, der døjer med en dårlig fod.
Thomas Vestergård var ikke med mod Esbjerg. Han skulle passe hende her - altså ikke Merete, men den anden. Da dommer Jørgen E. Petersen så Thomas huskede han ham på, at det var takket være ham, at Thomas nåede fødslen, fordi Pedersen snuppede ham med ben for og 5 minutter efter gik fødslen i gang - og Thomas nåede at overvære det.
Så træner Brett Mulder var urolig forud for hjemmekampen mod Esbjerg, men det viste sig at være ganske ubegrundet. Den tilbagevendende Rohit Kanaiya har under sig sygefravær haft optrædende på både vore 2. og 3. hold - ganske uden held - men det var en anden sag mod Esbjerg. Her battede han som om han var i topform og scorede 50 på 65 bolde og havde derved hoved æren for, at vi passerede Esbjergs indledende 114 for to gærder på 24 overe.
Rohit Kaneiya straffer Chr. Nielsens kastning
Zishan Shan fik gjort kål på Esbjergs to åbnere - blandt ved hjælp Afet´s fremragende greb fra bror Hamid - indenfor sine første to overe. Der var kun to Esbjerg folk over 5 og vores kastning blev bestredet af Bobby Chawla - 10 overe 4 for 14, Sair Anjum 10 overe 1 for 25, Brett Mulder 10 overe 0 for 12, Zishan Shah 8 overe 4 for 33 og Hamid Shah 5 overe 0 for 24.
Out lbw: Esbjergs Jacob Rubin udsættes for dommer Jørgen E. Pedersens frygtindgydende finger. Kaster Zishan Shah
På næste søndag gælder det KB ude for 1. holdet.